
	ACTA (EXTRACTE)


	Expedient núm.: 
	Òrgan col·legiat: 

	JGL/2018/32 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 de juliol de 2018 

	Durada 
	des de les 19.00 fins a les 20.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Immaculada Jané i Viñals


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ESPORTS
	Expedient 1455/2018. Resolució expedient AO-000116/2018

	Favorable
	Tipus de votació: unanimitat

	Ramon Xandri, regidor delegat d'Esports, dona compte de la resolució de l'expedient AO-000116/2018, tramitat pel Síndic de Greuges de Catalunya, en relació a les queixes promogudes per la plataforma "Mugronslliures", sobre possible discriminació de gènere com a conseqüència de les normes que regulen la vestimenta del bany a les piscines de caràcter municipal i que només fan referència a les dones.


HISENDA
	Expedient 1401/2018. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, segon trimestre 2018

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del segon trimestre de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al segon trimestre de l’any 2018 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos d’agost i setembre de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


JOVENTUT
	Expedient 1120/2018. Consell Municipal d'Adolescents – creació d'un espai on poder-se reunir els joves

	Favorable
	Tipus de votació: unanimitat

	Vista la sol·licitud presentada i subscrita pels membres del Consell Municipal d'Adolescents, en què, en relació a la reunió que es va dur a terme el dia 8 de maig de 2018, on es va exposar que l'acció prioritària del Consell Municipal d'Adolescents era la creació d'un espai on poder-se reunir els joves;
Vist el document presentat on detallen tota la informació;
A proposta de la regidora delegada de Joventut,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar als sol·licitants que l'Ajuntament és conscient de la necessitat i procurarà trobar una solució.


NOVES TECNOLOGIES
	Expedient 1398/2018. Conseqüències de l’arribada de la tecnologia 4G a Solsona

	Favorable
	Tipus de votació: unanimitat

	Lluís-Xavier Villaró, regidor delegat de Comunicació i noves tecnologies, dona compte del comunicat presentat per Javier Fernández Quintas, director del projecte "llega800", en relació al termini establert perquè els ciutadans puguin sol·licitar de manera gratuïta les afectacions produïdes per l’arribada de la nova tecnologia 4G de la banda de 800 MHz a Solsona.


PROMOCIÓ ECONÒMICA
	Expedient 1310/2018. 11a edició Fira del Bolet i el Boletaire del Solsonès – ocupació espais públics

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, en què demana autorització per poder ocupar els espais públics, que tot seguit es detallen, els dies 20 i 21 d'octubre amb motiu de la 11a edició de la Fira del Bolet i el Boletaire del Solsonès; el dia 20 d'octubre, de les 10.00 a les 21.00 hores i el dia 21 d'octubre, de les 10.00 a les 14.00 hores, a excepció del mercat de la cervesa artesana que, el dia 20 d'octubre, finalitzarà a les 24.00 hores, pel concert que hi ha programat:
- plaça de la Catedral i carrer de Sant Miquel, per instal·lar les parades d’artesania i demostració d'arts i oficis
- plaça Major, per instal·lar les parades de venda de bolets i productes artesanals de la comarca
- plaça de Palau, per dur a terme el mercat de la cervesa artesana
- plaça de davant l'Ajuntament, per dur a terme els tallers infantils el dia 21 d'octubre, al matí
- entrada de l'edifici de l'Ajuntament, per muntar l'exposició de bolets organitzada pel Grup de Natura del Solsonès;
A proposta dels regidors delegats de Promoció econòmica i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar al sol·licitant que cal tenir en compte que a l’hora de muntar les parades s'ha de deixar un espai suficient que no impedeixi la circulació de qualsevol vehicle d'urgència, en cas que faci falta, i que cap parada obstrueixi el pas de vianants per cap carrer. Pel que fa a l’exposició de bolets, a l’entrada de l’edifici de l’Ajuntament, s’ha de deixar un passadís que permeti l’entrada i sortida a l’Oficina d’Atenció Ciutadana.


SUBVENCIONS
	Expedient 1383/2018. Amisol – aigua locals i habitatges Associació, 1r trimestre 2018

	Favorable
	Tipus de votació: unanimitat

	Vista la sol·licitud presentada i subscrita pel president de l’Amisol, amb NIF núm. G25021338, en què demana una subvenció per pagar les factures del 1r trimestre de 2018 del subministrament d’aigua potable d’ús domèstic corresponents als locals i habitatges que té l’Associació;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir una subvenció de vuit-cents seixanta-tres euros amb cinquanta-un cèntims (863,51 €) per pagar les factures corresponents al 1r trimestre de 2018 del subministrament d’aigua potable d’ús domèstic.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

